شه‌فه‌ق نيوز/ وه‌زاره‌ت وه‌رگرى ئه‌مريكى(پنتاگۆن)، ئاشكراى زه‌خمداربوين 50 سه‌رباز ئه‌مريكى كرد له‌ مه‌ژگ له‌ ئه‌نجام ئه‌و په‌لامار مووشه‌كييه‌ ك ئيران ئه‌نجامى دا ئه‌را بان بنگه‌ى سه‌ربازى ئه‌مريكى له‌ عراق له‌ى مانگه‌.
له‌ سه‌ره‌تاوه‌ دۆناڵد تره‌مپ سه‌رۆك ئه‌مريكا و وه‌رپرسه‌يل تر گه‌ورا وتن: له‌و په‌لاماره‌ ك ئيران ئه‌نجامى داگه‌ له‌ 8 يه‌نايه‌ر هويچ كوشيان يا زه‌خمدارييگ سه‌ربازى ئه‌مريكى له‌لى نه‌كه‌فته‌سه‌و.
جى باسه‌، كۆلۆنيل تۆماس كامبل قسه‌كه‌ر وه‌ناو پنتاگۆن له‌ به‌ياننامه‌يگ وه‌تايبه‌ت زخمداربوين سه‌ربازه‌يل له‌و په‌لاماره‌ ئه‌را باان بنگه‌ى سه‌ربازى عه‌ينولئه‌سه‌د له‌ خوه‌رئاواى عراق وت: تا ئمڕوو ته‌شخيس زه‌خمداربوين 50 سه‌رباز ئه‌مريكى كرياگه‌ ك تويش زه‌خم مه‌ژگى هاتنه‌.
